“SCB Financial Markets” คาดกรอบเงินบาทวันนี้ 34.95-35.15 บ./ดอลลาร์ 
“SCB Financial Markets” คาดกรอบเงินบาทวันนี้ (15 มิ.ย.) อยู่ที่ 34.95-35.15 บ./ดอลลาร์ แนะจับตาผลการประชุมเฟด
“SCB Financial Markets” คาดกรอบเงินบาทวันนี้ (15 มิ.ย.) อยู่ที่ 34.95-35.15 บ./ดอลลาร์ แนะจับตาผลการประชุมเฟด
15 มิ.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (15 มิ.ย.2565) มีแนวโน้มเคลื่อนไหวในกรอบ 34.95-35.15 บาท/ดอลลาร์
โดยตลาดหุ้นสหรัฐปิดผสม หลังตลาดยังคงกังวลเกี่ยวกับธนาคารกลางสหรัฐ (เฟด) อาจเร่งปรับขึ้นอัตราดอกเบี้ยแรงถึง 0.75% เพื่อสกัดเงินเฟ้อ
ขณะที่ราคาน้ำมันปิดลบ ตลาดกังวลว่าการปรับขึ้นอัตราดอกเบี้ยของสหรัฐจะกระทบกิจกรรมทางเศรษฐกิจและความต้องการใช้น้ำมัน
ส่วนราคาทองคำปิดลบโดยตลาดถูกกดดันจากดอลลาร์สหรัฐที่แข็งค่า ดัชนีดอลลาร์แตะที่ 105.555
ทั้งนี้ค่าเงินบาทยังคงเคลื่อนไหวอ่อนค่าตามการแข็งค่าของเงินดอลลาร์สหรัฐ จับตาผลการประชุมธนาคารกลางสหรัฐ (เฟด) ซึ่งจะทราบผลในช่วงเช้าวันพรุ่งนี้